Document ID: /roh_data/filtered/fineweb-2-filterrobots_roh.jsonl.gz/30561

Atgnamain avevan ils possessurs da plirs ponis montà ina camera tar lur stalla perquai che lufs eran vegnids en vischinanza dal vitg. Sin las registraziuns n'han els dentant betg vis lufs, mabain in um ch'è entrà durant la notg en lur stalla. Cunquai ch'els han vis che quest um è entrà in pèr notgs pli tard anc ina giada en stalla han els clamà la polizia.
Ensemen cun ils possessurs dals ponis ha la polizia traplà la notg sin ils trais da zercladur in um vi dad avair contact sexual cun in dals animals. Quai han ils possessurs ditg ad RTR. La polizia ha confermà ch'ella investigheschia ussa pervia d'in delict encunter la lescha davart la protecziun d'animals. Acts sexuals cun animals èn scumandads en Svizra. I vala la presumziun d'innocenza.